Moritz Momme Nissen

Moritz Momme Nissen (* 17. Febrewoore 1822 uun Stedesand; † 29. Detsember 1902 uun Sünderup) wiar en nuurdfresken köster, skuulmääster an wedenskapsmaan am't fresk spriak.

 Leewent 
Moritz Momme Nissen wiar di dring faan en büür an widjloftag nai mä Friedrich Paulsen.Panten/Pohlmann: Moritz Momme Nissen; S. 8-12 Nissen liard üüb skuulmääster uun Tondern, hed flook steeden uun Brunsbüttel, Kiil, Gammendorf üüb Fehmarn an wiar faan 1858 skuulmääster an köster uun Neebel üüb Oomram. Di prääster tu jü tidj wiar Lorenz Friedrich Mechlenburg (1799-1875),Öömrang Archiif: Sammlung Mechlenburg, 1999 hi befaadet ham uk mä't nuurdfresk spriak, fööraal mä't öömrang. Nissen liard diar uk Knut Jungbohn Clement käänen. 1865 wurd Nissen skuulmääster an köster uun Stedesand. Diar blääw'er bit hi 1888 uun pangjuun ging. Diar füng hi di Königliche Hausorden von Hohenzollern. För't ääler hed hi oober ei föörsuragt, so dat sin wedwüf an sin doochter uun't aaremhüs lewe skul.

 Werken 
Nissen hää wel det bedüüdenst werk tu't nuurdfresk spriak skeeben:Thomas Steensen: Zwei Jahrhunderte nordfriesischer Literatur - ein kurzer Rück- und Ausblick. uun: Zeitschrift für Kultur- und Bildungswissenschaften. Nr. 8, Universität Flensburg, Flensburg 1999, S. 121–127 
 De fréske Findling, dat sen fréske Sprékkwurde önt Karhirdinge, withinge, amringe, breklinge, mourange, sellange, hatsinge, westfréske an engelske Reth, 1873-83, salew ferlaanj
 De freske Sjemstin, dachtangan uun karhiirder
 Di Makker tu di freske Sjemstin, muar dachtangen an teooterstaken
 Hengist
 Spriakwedenskapelk skraften uun Am Urds-Brunnen.Am Urds-Brunnen
 Det wichtagst werk as was sin Nordfrisisches Wörterbuch in mehreren Dialekten Nordfrislands mä muar üs 3000 hunskrewen sidjen, huar hi 40 juar bit 1899 bi werket hää. Sin skraften lei daalang uun't Nuurdfresk Wurdenbuksteed uun Kiil.

 Literatüür 
 Albert Panten, Kurt Pohlmann: Moritz Momme Nissen: Ding-Jarn, Karhiird ; 17.2.1822-29.12.1902; Enge-Sande 1977
 Claas Riecken: Wörterbuch im Dornröschenschlaf: zur Entstehung und Anlage des "Nordfriesischen Wörterbuchs" von Moritz Momme Nissen; Kiel 1994

 (online) Moritz Momme Nissen: Nordfriesisches Wörterbuch, Digitalisiaret iarst binj
 (online) Moritz Momme Nissen: Nordfriesisches Wörterbuch, Digitalisiaret ööder binj
 (online) Moritz Momme Nissen: Nordfriesisches Wörterbuch, Digitalisiaret traad binj

 Luke uk diar 

 Futnuuten 

Nissen
Nissen
Nissen